‘किसान और मजदूर को मिले रिटायरमेंट का दर्जा’
घरौंडा | भारतीयकिसान यूनियन के खंड अध्यक्ष विनोद राणा ने कहा कि दहाड़ किसान महापंचायत में किसान, मजदूर की रिटायरमेंट का मुद्दा उठाया जाएगा। साथ ही भाजपा सरकार की पोलपट्टी भी खोली जाएगी। राणा 3 मार्च को होने वाली दहाड़ किसान महापंचायत के लिए गांव कैरवाली में किसानों को महापंचायत का न्योता देने पहुंचे थे। उन्होंने कई किसान नेताओं के साथ कई गांवों का दौरा किया। उन्होंने कहा कि सरकारी कर्मचारी की तरह किसान मजदूर की 60 साल की आयु के बाद रिटायरमेंट का दर्जा देने के सहित प्रदेश के मार्केटिंग बोर्ड से 5 लाख रुपए की राशि प्रदान की जाए। इस अवसर पर खंड उपाध्यक्ष नकली राम राणा, रामपाल राणा, महाबीर सिंह राणा, राजकुमार शर्मा, सुरेंद्र कुमार, जनार्दन शर्मा, गजे सिंह, राम सिंह कैमला सहित कई किसान मौजूद रहे।
hin_Deva hin_Deva